Vandens naudojimo ir nuotekų tvarkymo apskaitos tvarkos aprašo

1 priedas

**TERŠALO KIEKIO, VIDUTINĖS KONCENTRACIJOS IR IŠVALYMO EFEKTYVUMO NUOTEKOSE SKAIČIAVIMO METODIKA**

1. Jei išmatuota atskiro nuotekų mėginio teršalo koncentracija yra mažesnė už taikomu metodu išmatuojamos mažiausios koncentracijos vertę, tai teršalo kiekio skaičiavimuose ji vertinama kaip nulis.
2. Metinis teršalo kiekis buitinėse, gamybinėse ar komunalinėse nuotekose prieš valymą skaičiuojamas taip:



čia: MNV – metinis teršalo kiekis nuotekose prieš valymą (t/metus);

C1i – teršalo koncentracija i-tajame nuotekų mėginyje, paimtame prieš valymą (mg/l):

* jei mėginiai paimami automatiniu semtuvu, skaičiavime naudojama vidutinio paros mėginio koncentracija;
* jei mėginiai paimami rankiniu būdu, skaičiavime naudojama momentinė koncentracija;

Qj. – per j-ąjį laikotarpį išmatuotas nuotekų kiekis (m3);

i – mėginio numeris lygus 1, 2, 3, ..., n, kur n – ataskaitinių metų mėginių skaičius. Pirmu ataskaitinių metų mėginiu (i=1) laikomas sausio 1 dieną paimtas mėginys arba paskutinis praėjusių metų mėginys, arba pirmas naujos mėginio paėmimo vietos mėginys;

j – laikotarpio numeris lygus 1, 2, 3, ..., n. Skaičiavimuose laikotarpio numeris atitinka mėginio numerį:

* pirmojo ataskaitinių metų mėginio atveju laikotarpis imamas nuo ataskaitinių metų pradžios iki pirmo tais metais mėginio paėmimo, išskyrus tuos atvejus, kai šis mėginys paimamas sausio 1 dieną;
* paskutiniojo ataskaitiniais metais paimto mėginio atveju laikotarpis imamas nuo to mėginio paėmimo iki ataskaitinių metų pabaigos;
* visų kitų per metus paimtų mėginių atvejais imamas laikotarpis nuo paimto (i) iki kito (i+1) mėginio.

**Pavyzdys.** Komunalines nuotekas valančiuose nuotekų valymo įrenginiuose, kurių pajėgumas nuo 2000 iki 9 999 gyventojų ekvivalentų (toliau – GE), teršalai matuojami kartą per mėnesį, t. y. 12 kartų per metus.

Kai pirmas ataskaitinių metų mėginys (i=1) paimamas sausio 1 d., metinis teršalo kiekis nuotekose prieš valymą būtų skaičiuojamas sudedant kiekvieno iš 12 laikotarpių teršalų kiekius (kur teršalo kiekis lygus teršalo koncentracijai, padaugintai iš išleidžiamų nuotekų kiekio per laikotarpį):



Kai pirmu ataskaitinių metų mėginiu (i=1) laikomas paskutinis praėjusių metų mėginys, metinio teršalo kiekio nuotekose prieš valymą skaičiavimui naudojamas paskutinio praėjusiais metais paimto mėginio ir dvylikos ataskaitiniais metais paimtų mėginių matavimų rezultatai:



Ataskaitiniais metais naujai atsiradusios mėginio paėmimo vietos atveju, kai pirmas mėginys (i=1) paimamas sausio mėnesį, bet ne sausio 1 d., metinis teršalo kiekis nuotekose prieš valymą skaičiuojamas taip:



1. Vidutinė metinė teršalo koncentracija buitinėse, gamybinėse ar komunalinėse nuotekose prieš valymą skaičiuojama taip:



čia: C1M – vidutinė metinė teršalo koncentracija nuotekose prieš valymą (mg/l);

QM –metinis nuotekų kiekis (m3), kuris apskaičiuojamas taip:



1. Metinis teršalo kiekis, išleidžiamas į gamtinę aplinką ar nuotekų surinkimo sistemą su buitinėmis, gamybinėmis ar komunalinėmis nuotekomis, skaičiuojamas taip:



čia: MV – metinis teršalo kiekis išleidžiamose nuotekose (t/metus);

C2i – teršalo koncentracija i-tajame nuotekų mėginyje, paimtame išleidžiamose nuotekose (mg/l):

* jei mėginiai paimami automatiniu semtuvu, skaičiavime naudojama vidutinio paros mėginio koncentracija;
* jei mėginiai paimami ne automatiniu semtuvu, skaičiavime naudojama momentinė koncentracija.

Energetikos ar kitoms pramonės (gamybos ar kitoms komercinėms) įmonėms, aušinimui naudojančioms paviršinių vandens telkinių vandenį, C2i apskaičiuojamas iš teršalo koncentracijos i-tajame išleidžiamų nuotekų mėginyje atimant teršalo koncentraciją paskutiniame vandens, paimto iš paviršinio vandens telkinio, mėginyje. Jei teršalo koncentracija iš paviršinio vandens telkinio paimto vandens mėginyje didesnė nei išleidžiamų nuotekų mėginyje, C2i rašoma su minusu. Šiuo atveju gavus neigiamą metinį teršalo kiekį Mv, jis prilyginamas 0;

Qj. – per j laikotarpį išmatuotas nuotekų kiekis (m3);

i – mėginio numeris lygus 1, 2, 3, ..., n, kur n – ataskaitinių metų mėginių skaičius. Pirmu ataskaitinių metų mėginiu (i=1) laikomas sausio 1 dieną paimtas mėginys arba paskutinis praėjusių metų mėginys;

j – laikotarpio numeris lygus 1, 2, 3, ..., n. Skaičiavimuose laikotarpio numeris atitinka mėginio numerį:

* pirmojo ataskaitinių metų mėginio atveju laikotarpis imamas nuo ataskaitinių metų pradžios iki pirmo tais metais mėginio paėmimo, išskyrus tuos atvejus, kai šis mėginys paimamas sausio 1 dieną;
* paskutiniojo ataskaitinių metų mėginio atveju laikotarpis imamas nuo to mėginio paėmimo iki ataskaitinių metų pabaigos;
* visų kitų per metus paimtų mėginių atvejais imamas laikotarpis nuo paimto (i) iki kito (i+1) mėginio.
1. Vidutinė metinė teršalo koncentracija į gamtinę aplinką ar nuotekų surinkimo sistemą išleidžiamose buitinėse, gamybinėse ar komunalinėse nuotekose skaičiuojama taip:



čia: C2M – vidutinė metinė teršalo koncentracija išleidžiamose nuotekose (mg/l).

1. Jei atskirais ataskaitinių metų laikotarpiais nuotekų išleidimui buvo nustatyti skirtingi leistinos taršos normatyvai: vidutinė metinė leistina koncentracija (vidutinė metinė LK) ir (arba) metinė leistina tarša (metinė LT), teršalo kiekis ir vidutinė koncentracija skaičiuojami taip pat, kaip metinis teršalo kiekis ir koncentracija, skaičiavimus atliekant kiekvienam skirtingos leistinos taršos normatyvo laikotarpiui atskirai pagal atitinkamo laikotarpio mėginių rezultatus.
2. Teršalo nuotekose išvalymo efektyvumas (procentais) apskaičiuojamas taip:

čia: AE – išvalymo efektyvumas (procentais),

MNV – metinis teršalo kiekis nuotekose prieš valymą (t/metus),

MV – metinis teršalo kiekis nuotekose po valymo (t/metus).

1. Metinis teršalų kiekis, išleistas su paviršinėmis nuotekomis, apskaičiuojamas pagal Mokesčio už aplinkos teršimą iš stacionarių taršos šaltinių apskaičiavimo ir mokėjimo tvarkos aprašo nurodymus.
2. Metinis teršalų kiekis, iš žuvininkystės tvenkinių patenkantis į paviršinio vandens telkinius, apskaičiuojamas ir vidutinė teršalo koncentracija iš žuvininkystės tvenkinių išleidžiamame vandenyje nustatoma vadovaujantis Nuotekų tvarkymo reglamento 6 priedu.

\_\_\_\_\_\_\_\_\_\_\_\_\_\_\_\_\_\_\_